Goma

Goma () – miestas Kongo Demokratinės Respublikos rytuose, Kivu ežero pakrantėje, į vakarus nuo Ruandos miesto Gisenjo, 13 km į pietus nuo Niragongo ugnikalnio. Šiaurės Kivu provincijos administracinis centras. Yra laivybinis uostas, oro uostas, keliai į Kigalį, Bukavu, Buniją. Netoli Gomos yra į UNESCO pasaulio paveldo sąrašą įtrauktas Virungos nacionalinis parkas.

 Istorija 

Ruandos genocido metu į Gomą suplūdo daug hutų pabėgėlių. Vėliau miestas tapo vienu svarbiausių pirmojo Kongo karo ir antrojo Kongo karo centrų. Pasibaigus karams ginkluoti konfliktai mieste ir jo apylinkėse nesiliovė.

2002 m. Niragongo ugnikalnio išsivežimas nuniokojo didelę dalį miesto, žuvo per 100 žmonių, o beveik visa rytinė Gomos dalis, įskaitant pusę oro uosto nusileidimo tako, buvo užlieta lavos.

2021 m. gegužę, išsiveržus ugnikalniui, pradėta miesto evakuacija.Kongo DR išsiveržus Niragongo ugnikalniui gyventojai evakuojasi, BNS, 2021.05.22. 2025 m. miestą užėmė Ruandos remiami M23 sukilėliai.

 Sportas 
 AS Dauphins Noirs – futbolo klubas;https://int.soccerway.com/teams/congo-dr/dauphins-noirs/23951/
 Stade de l'Unité – futbolo stadionas, kurio talpa 10 tūkst. žiūrovų.https://int.soccerway.com/teams/congo-dr/dauphins-noirs/23951/venue/

 Šaltiniai 

Kategorija:Kongo Demokratinės Respublikos miestai